CELEX: C2007/199/16
Language: lv
Date: 2007-08-25 00:00:00
Title: Lieta C-73/06: Tiesas (ceturtā palāta) spriedums 2007. gada 28. jūnijā ( Finanzgericht Köln (Vācija) lūgums sniegt prejudiciālu nolēmumu) — Planzer Luxembourg Sàrl / Bundeszentralamt für Steuern (Sestā PVN direktīva — 17. panta 3. un 4. punkts — PVN atmaksāšana — Astotā PVN direktīva — PVN atmaksāšana valstī nereģistrētiem nodokļu maksātājiem — 3. panta b) apakšpunkts un 9. panta otrā daļa — B pielikums — Sertifikāts par aplikšanu ar nodokli — Juridiskā piemērojamība — Trīspadsmitā PVN direktīva — PVN atmaksāšana Kopienas teritorijā nereģistrētiem nodokļu maksātājiem — 1. panta 1. punkts — Saimnieciskas darbības vietas jēdziens)

25.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 199/10
            
         Tiesas (ceturtā palāta) spriedums 2007. gada 28. jūnijā (Finanzgericht Köln (Vācija) lūgums sniegt prejudiciālu nolēmumu) — Planzer Luxembourg Sàrl/Bundeszentralamt für Steuern
   
   (Lieta C-73/06) (1)
   
   (Sestā PVN direktīva - 17. panta 3. un 4. punkts - PVN atmaksāšana - Astotā PVN direktīva - PVN atmaksāšana valstī nereģistrētiem nodokļu maksātājiem - 3. panta b) apakšpunkts un 9. panta otrā daļa - B pielikums - Sertifikāts par aplikšanu ar nodokli - Juridiskā piemērojamība - Trīspadsmitā PVN direktīva - PVN atmaksāšana Kopienas teritorijā nereģistrētiem nodokļu maksātājiem - 1. panta 1. punkts - Saimnieciskas darbības vietas jēdziens)
   (2007/C 199/16)
   Tiesvedības valoda — vācu
   Iesniedzējtiesa
   Finanzgericht Köln
   Lietas dalībnieki pamata procesā
   
      Prasītāja: Planzer Luxembourg Sàrl
   
   
      Atbildētāja: Bundeszentralamt für Steuern
   
   Priekšmets
   Lūgums sniegt prejudiciālu nolēmumu — Finanzgericht Köln — 3. panta b) punkta un B pielikuma interpretācija Padomes 1979. gada 6. decembra Astotajā direktīvā 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī (OV L 331, 11. lpp.) un 1. panta 1. punkta interpretācija Padomes 1986. gada 17. novembra Trīspadsmitajā direktīvā 85/560/EEK par dalībvalstu likumu saskaņošanu attiecībā uz apgrozījuma nodokļiem — pievienotās vērtības nodokļa atmaksāšanas kārtība nodokļiem pakļautajām personām, kas nav reģistrētas Kopienas teritorijā (OV L 326, 40. lpp.) — PVN atmaksāšana nodokļu maksātājam, kas ir reģistrēts citā dalībvalstī un kas ir trešajā valstī reģistrētas sabiedrības meitas uzņēmums — Reģistrācijas kritēriji, lai uzskatītu par reģistrētu valstī — “Saimnieciskas darbības vietas” un “pastāvīga uzņēmuma, no kura notikusi darījumu kārtošana” jēdziens
   Rezolutīvā daļa:
   
               1)
            
            
               3. panta b) apakšpunkts un 9. panta otrā daļa Padomes 1979. gada 6. decembra Astotajā direktīvā 79/1072/EEK par dalībvalstu tiesību aktu saskaņošanu attiecībā uz apgrozījuma nodokļiem — kārtība pievienotās vērtības nodokļa atmaksāšanai nodokļu maksātājiem, kas nav reģistrēti attiecīgajā valstī, ir jāinterpretē tā, ka šīs direktīvas B pielikumā dotajam paraugam atbilstošs sertifikāts principā atļauj pieņemt, ka ieinteresētā persona ir ne tikai pievienotās vērtības nodokļa maksātāja šajā dalībvalstī, kurai pieder sertifikāta izsniedzēja nodokļu administrācija, bet arī to, ka tā ir reģistrēta šajā dalībvalstī.
               Tomēr šie noteikumi nenozīmē, ka tās dalībvalsts nodokļu administrācijai, kurā tiek lūgta priekšnodoklī samaksātā pievienotās vērtības nodokļa atmaksāšana, būtu aizliegts pārbaudīt tai radušās šaubas par uzņēmuma, kura adrese ir minēta šajā sertifikātā, saimniecisko realitāti, par to pārliecinoties, izmantojot šajā sakarā paredzētos administratīvos pasākumus Kopienu tiesiskajā regulējumā pievienotās vērtības nodokļa jomā;
            
         
               2)
            
            
               Padomes 1986. gada 17. novembra Trīspadsmitās direktīvas 86/560/EEK par dalībvalstu likumu saskaņošanu attiecībā uz apgrozījuma nodokļiem — pievienotās vērtības nodokļa atmaksāšanas kārtība nodokļiem pakļautajām personām, kas nav reģistrētas Kopienas teritorijā, 1. panta 1. punkts ir jāinterpretē tā, ka sabiedrības saimnieciskās darbības adrese ir vieta, kurā tiek pieņemti būtiskie lēmumi par šīs sabiedrības vispārējo vadību un kur tiek veikti tās galvenie administratīvie uzdevumi.
            
         
      (1)  OV C 201, 7.8.2004.